Henri-Chapelle sijaitsee noin 40 kilometriä Malmedysta pohjoiseen. Se perustettiin aluksi väliaikaiseksi hautausmaaksi lähinnä Ardennien taistelussa kaatuneille amerikkalaissotilaille. Osa ruumiista siirrettiin omaisten tahdosta takaisin Yhdysvaltoihin sodan päättymisen jälkeen. Hautausmaasta tehtiin sodan jälkeen pysyvä hautausmaa lähes 8 000 vainajalle.